
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 684 


13 Σεπτεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση δικαιώματος υπογραφής στους Γενικούς 
Γραμματείς ΥΠΕΘΟ, Επενδύσεων και Ανάπτυξης, 
στους Προϊσταμένους των Γενικών Δ/νσεων Δημο¬ 
σίων Επενδύσεων, Περιφερειακής Πολιτικής και 
Ανάπτυξης και Ιδιωτικών Επενδύσεων, στους Προϊ¬ 
σταμένους Δ/νσεων, Τ μημάτων και Αυτοτελών Γ ρα¬ 
φείων του Υπουργείου Εθνικής Οικονομίας να υπο¬ 
γράφουν «Με εντολή Αναπληρωτή Υπουργού» ... 1 
Μεταβίβαση δικαιώματος υπογραφής στους Γενικούς 
Γ ραμματείς ΥΠΕΘΟ και Διακρατικών Οικονομικών 
Σχέσεων (ΔΟΣ), στους Προϊσταμένους Γενικών Δ/ 


νσεων, στους Προϊσταμένους Δ/νσεων και Τμημά¬ 
των του Υπουργείου Εθνικής Οικονομίας να υπο¬ 
γράφουν «Με εντολή Υφυπουργού». 2 

Ίδρυση Δημόσιων Ινστιτούτων Επαγγελματικής Κατάρ¬ 
τισης (Ι.Ε.Κ.) . 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 57102/ΔΙΟΕ/1049 (1) 


Μεταβίβαση δικαιώματος υπογραφής στους Γενικούς 
Γραμματείς ΥΠΕΘΟ, Επενδύσεων και Ανάπτυξης, 
στους Προϊσταμένους των Γενικών Δ/νσεων Δημοσίων 
Επενδύσεων, Περιφερειακής Πολιτικής και Ανάπτυξης 
και Ιδιωτικών Επενδύσεων, στους Προϊσταμένους Δ/ 
νσεων, Τμημάτων και Αυτοτελών Γραφείων του 
Υπουργείου Εθνικής Οικονομίας να υπογράφουν «Με 
εντολή Αναπληρωτή Υπουργού». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά 
Όργανα» και ειδικότερα του άρθρου 29 και 29Α, το οποίο 
προστέθηκε με το άρθρο 27 του Ν. 2081/1992 και το γε¬ 
γονός ότι, από τις διατάξεις της απόφασης αυτής, δεν 
προκαλείται δαπάνη σε βάρος του κρατικού προϋπολογι¬ 
σμού. 

β. Του Ν. 2085/92 «Ρύθμιση θεμάτων οργάνωσης, λει¬ 


τουργίας και προσωπικού της Δημόσιας Διοίκησης και άλ¬ 
λες διατάξεις» (Α’ 170). 

γ. Του Ν. 2190/94 «Σύσταση ανεξάρτητης αρχής για την 
επιλογή προσωπικού και ρύθμιση θεμάτων διοίκησης» (Α' 
28). 

δ. Του Ν. 2166/93 «Κίνητρα Ανάπτυξης Επιχειρήσεων, 
διαρρυθμίσεις στην έμμεση και άμεση φορολογία και άλ¬ 
λες διατάξεις» (Α’ 137). 

ε. Του Π.Δ. 91/94 «Διορισμός Υπουργού και Αναπλη¬ 
ρωτή Υπουργού» (Α’ 68) και την αριθ. 594/93 απόφαση 
του Πρωθυπουργού «Σύσταση τεσσάρων (4) θέσεων Ανα¬ 
πληρωτών Υπουργών με ταυτόχρονη κατάρτιση ισάριθμων 
θέσεων Υφυπουργών» (Α' 826). 

στ. Του Π.Δ. 138/90 «Οργανισμός του Υπουργείου 
Εθνικής Οικονομίας» (Α' 55). 

2. Την ΥΠ 79/18.5.1994 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Εθνικής Οικονομίας» (ΦΕΚ 364/Β/18.5.94). 

3. Την ανάγκη να διασφίΛσβεί η εύρυθμη και αποδο¬ 
τική λειτουργία των Υπηρεσιών του Υπουργείου Εθνικής 
Οικονομίας, επί των οποίων ασκούμε αρμοδιότητες, κα¬ 
θώς και η ταχεία διεκπεραίωση των υποθέσεων που έχουν 
ανατεθεί σ’ αυτές, αποφασίζουμε: 

I. Μεταβιβάζουμε στο Γενικό Γραμματέα ΥΠΕΘΟ, στο 
Γενικό Γραμματέα Επενδύσεων και Ανάπτυξης, στους 
Προϊσταμένους των Γενικών Δ/νσεων Δημοσίων Επενδύ¬ 
σεων, Περιφερειακής Πολιτικής και Ανάπτυξης και Ιδιωτι¬ 
κών Επενδύσεων, στους Προϊσταμένους Δ/νσεων, Τμη¬ 
μάτων και Αυτοτελών Γ ραφείων του Υπουργείου Εθνικής 
Οικονομίας το δικαίωμα να υπογράφουν «Με εντολή Ανα¬ 
πληρωτή Υπουργού» τις πιο κάτω πράξεις: 

Α. Στο Γ ενικό Γ ραμματέα ΥΠΕΘΟ τις κατωτέρω πράξεις 
αρμοδιότητας: 

α) Τ ων Δ/νσεων και του Αυτοτελούς Γ ραφείου της Γ ενι¬ 
κής Δ/νσης Δημοσίων Επενδύσεων, Περιφερειακής Πολι¬ 
τικής και Ανάπτυξης. 

- Περιφερειακής Πολιτικής 

-Εφαρμογής και Εκταμιεύσεων Ευρωπαϊκού Ταμείου 
Περιφερειακής Ανάπτυξης (ΕΤΠΑ) 

- Ειδικών Προγ/των ΕΟΚ 

- Δημοσίων Επενδύσεων 

- Αυτοτελούς Γ ραφείου Έργων εκτροπής Αχελώου Πο¬ 
ταμού και αξιοποίησης της θεσσαλικής πεδιάδας. 

β) Των Δ/νσεων και Γραφείων Περιφερειακής Ανάπτυ- 

ξης- 

γ) Των Δ/νσεων και του Αυτοτελούς Γραφείου της Γενι¬ 
κής Δ/νσης Ιδιωτικών Επενδύσεων. 

- Έγκρισης και Ελέγχου Ιδιωτικών Επενδύσεων 

- Κεφαλαίων Εξωτερικού και προσέλκυσης Ιδιωτικών 
Επενδύσεων 

- Αυτοτελούς Γ ραφείου Αντισταθμιστικών Οφελών 

1. Την υπογραφή των κανονικών αδειών και αδειών άνευ 
αποδοχών, πλην αναρρωτικών αδειών των Προϊσταμένων 
των Γενικών Δ/νσεων Δημοσίων Επενδύσεων, Περιφε¬ 
ρειακής Πολιτικής και Ανάπτυξης και Ιδιωτικών Επενδύ¬ 
σεων. 

2. Τις πειθαρχικές αποφάσεις και πράξεις πειθαρχικής 
διαδικασίας. 

Β. Στο Γενικό Γραμματέα Επενδύσεων και Ανάπτυξης 
τις κατωτέρω πράξεις αρμοδιότητας: 

α) Των Δ/νσεων και του Αυτοτελούς Γ ραφείου της Γ ενι¬ 
κής Δ/νσης Δημοσίων Επενδύσεων, Περιφερειακής Πολι¬ 
τικής και Ανάπτυξης. 

- Περιφερειακής Πολιτικής 

- Εφαρμογής και Εκταμιεύσεων Ευρωπαϊκού Ταμείου 
Περιφερειακής Ανάπτυξης (ΕΤΠΑ) 

- Ειδικών Προγ/των ΕΟΚ 

- Δημοσίων Επενδύσεων 

- Αυτοτελούς Γ ραφείου Έργων εκτροπής Αχελώου Πο¬ 
ταμού και αξιοποίησης της θεσσαλικής πεδιάδας. 

β) Των Δ/νσεων και Γραφείων Περιφερειακής Ανάπτυ¬ 
ξης- 

γ) Των Δ/νσεων και του Αυτοτελούς Γ ραφείου της Γ ενι¬ 
κής Δ/νσης Ιδιωτικών Επενδύσεων. 

- Έγκρισης και Ελέγχου Ιδιωτικών Επενδύσεων 

-Κεφαλαίων Εξωτερικού και προσέλκυσης Ιδιωτικών 

Επενδύσεων 

-Αυτοτελούς Γραφείου Αντισταθμιστικών Οφελών 

1. Την παροχή οδηγιών στις ανωτέρω Υπηρεσιακές Μο¬ 
νάδες για τη μεθόδευση και το συντονισμό της κοινής 
δραστηριότητος αυτών, με σκοπό την αποτελεσματική 
εφαρμογή της Κυβερνητικής Πολιτικής και την εύρυθμη 
λειτουργία τους. 

2. Την υπογραφή αποφάσεων και εγγράφων προς τους 
Υπηρεσιακούς παράγοντες των ανωτέρω Υπηρεσιών, που 
αποσκοπούν στην εκπόνηση, σχεδιασμό, προγραμματι¬ 
σμό και έλεγχο βραχυχρόνιων και μακροχρόνιων προγραμ¬ 
μάτων των Μονάδων αυτών, μέσα στα πλαίσια της υλοποί¬ 
ησης της Κυβερνητικής Πολιτικής. 

3. Την υπογραφή απαντήσεων στις αιτήσεις επανεξέτα¬ 
σης ή αναφορές παραπόνων ή καταγγελίες πολιτών ή νο¬ 
μικών προσώπων κατά ενεργειών ή παραλήψεων των Ορ¬ 
γάνων των παραπάνω Υπηρεσιακών Μονάδων. 

4. Την υπογραφή των πράξεων που εκδίδονται με τη σύ¬ 
μπραξη και άλλων Υπουργών εφόσον αυτές δεν υπογρά¬ 
φονται από τους Υπουργούς, αλλά ύστερα από εξουσιο¬ 
δότησή τους από τους Γενικούς Γραμματείς των οικείων 
Υπουργείων. 

5. Τις προτάσεις προς το Υπουργείο Οικονομικών με τις 
οποίες καθορίζεται το μηνιαίο ύψος πληρωμών του Προ¬ 
γράμματος Δημοσίων Επενδύσεων. 

6. Τις αποφάσεις και εγκυκλίους με τις οποίες καθορί¬ 
ζονται, τροποποιούνται ή παρέχονται οδηγίες για τον 
τρόπο χρηματοδότησης και την πραγματοποίηση των πλη¬ 
ρωμών των έργων του Προγράμματος Δημοσίων Επενδύ¬ 
σεων. 

7. Τις δανειοδοτήσεις έργων του Προγράμματος Δημο¬ 


σίων Επενδύσεων προς διεθνείς χρηματοδοτικούς οργα¬ 
νισμούς ΕΤΕ και ΤΚΑΣΕ. 

8. Τις εισηγήσεις προς την Διϋπουργική Επιτροπή για 
την υλοποίηση του Προγράμματος Δημοσίων Επενδύ¬ 
σεων. 

9. Τις μετακινήσεις των υπαλλήλων εντός των Δ/νσεων 
αρμοδιότητάς του. 

10. Τις αποφάσεις συγκροτήσεως Επιτροπών οργάνων 
ελέγχου για τον έλεγχο των ιδιωτικών επενδύσεων. 

11. Την υπογραφή αποφάσεων εγκρίσεως καταβολής 
αμοιβών σε συνάλλαγμα σχετικά με πνευματικά δικαιώ¬ 
ματα (ΒΟΥΑΙ.ΤΙΕ8) για τις παρακάτω κατηγορίες: 

α. Συγγραφικά δικαιώματα 
β. Δικαιώματα χρησιμοποίησης εΐΐάβδ και ΐίΙηπδ 
γ. Συνθετικά και καλλιτεχνικά από αναπαραγωγή δίσκων 
και μεταδόσεις από ράδιο και τηλεόραση 
δ. Αναδημοσίευση άρθρων και ανατύπωση βιβλίων 
ε. Καλλιτεχνικά λοιπά 

στ. Μελέτες και σχέδια μηχανολογικά και μόδας 
ζ. Προγράμματα Η/Υ 
η. Εκπαίδευση προσωπικού 
θ. Οργάνωση επιχειρήσεων 
ι. Παροχή υπηρεσιών τεχνικών συμβούλων 
ια. Δικαιώματα ενοικιάσεων αυτοκινήτων 
Γ. Στους Προϊσταμένους των Γενικών Δ/νσεων Δημο¬ 
σίων Επενδύσεων, Περιφερειακής Πολιτικής και Ανάπτυ¬ 
ξης και Ιδιωτικών Επενδύσεων τις πιο κάτω πράξεις και έγ¬ 
γραφα αρμοδιότητας των Δ/νσεων: 
α) Περιφερειακής Πολιτικής 

β) Εφαρμογής και Εκταμιεύσεων Ευρωπαϊκού Ταμείου 
Περιφερειακής Ανάπτυξης (ΕΤΠΑ) 
γ) Ειδικών Προγ/των ΕΟΚ 
δ) Δημοσίων Επενδύσεων 

ε) Αυτοτελούς Γραφείου Έργων εκτροπής Αχελώου 
Ποταμού και αξιοποίησης της θεσσαλικής πεδιάδας 
στ) Έγκρισης και Ελέγχου Ιδιωτικών Επενδύσεων 
ζ) Κεφαλαίων Εξωτερικού και προσέλκυσης Ιδιωτικών 
Επενδύσεων 

η) Αυτοτελούς Γ ραφείου Αντισταθμιστικών Οφελών 

1. Τον προγραμματισμό των δραστηριοτήτων και το συ¬ 
ντονισμό της λειτουργίας των μονάδων που υπάγονται σ’ 
αυτόν, καθώς και την αξιολόγηση του κόστους και της 
ποιότητας των αποτελεσμάτων τους. 

2. Την εξειδίκευση, συγκριτική ανάλυση και αξιολόγηση 
της ακολουθούμενης πολιτικής στο χώρο ευθύνης του και 
τη διατύπωση εναλλακτικών προτάσεων και εισηγήσεων 
προς τα υπερκείμενα όργανα. 

3. Την εξασφάλιση συνεργασίας και συντονισμού με 
άλλα υπουργεία και λοιπούς φορείς του δημόσιου τομέα. 

4. Την αξιολόγηση των Προϊσταμένων των Διευθύνσεων 
και την εκτίμηση, με ειδική σημείωση, της αξιολόγησης 
από τους τελευταίους των Προϊσταμένων των Τμημάτων, 
καθώς και την αξιοποίηση και ανάπτυξη του υπηρετούντος 
προσωπικού. 

5. Την παροχή οδηγιών προς τις πιο πάνω Διευθύνσεις 
του Υπουργείου για τη μεθόδευση και το συντονισμό της 
κοινής δραστηριότητας αυτών, με σκοπό την αποτελε¬ 
σματική υλοποίηση της Κυβερνητικής Πολιτικής. 

6. Τα έγγραφα πάνω σε θέματα αρμοδιότητας Προϊστα¬ 
μένου Δ/νσης εφόσον συμπράττουν σε αυτά περισσότε¬ 
ρες Δ/νσεις. 

7. Την προσυπογραφή όλων των εγγράφων που θα υπο- 

γράφονται από υπερκείμενα όργανα. 

8. Την υπογραφή ενταλμάτων πληρωμής των Ιδιωτικών 
Επενδύσεων. 

Δ. Στους Προϊσταμένους Διευθύνσεων ή στους νόμι¬ 
μους αναπληρωτές τους. 

α. Γενικά 

1. Την υπογραφή απαντήσεων σε αιτήσεις, υπομνήματα 
ή αναφορές παραπόνων πολιτών. 

2. Την υπογραφή προπαρασκευαστικών, διαβιβαστικών 
και υπομνηστικών εγγράφων της αρμοδιότητάς τους. 

3. Την υπογραφή αποφάσεων συγκρότησης Επιτροπών 
εκκαθάρισης των αρχείων της Διεύθυνσής τους. 

4. Την υπογραφή εγγράφων με τα οποία ζητούνται ή πα¬ 
ρέχονται πληροφορίες για την ορθή εφαρμογή των Νό¬ 
μων. 

5. Την υπογραφή εγγράφων και κάθε άλλης πράξεως 
που αφορά σε θέματα για τα οποία έχει παρασχεθεί, κατ’ 
αρχήν, έγκρισή μας ή έγκριση του Γενικού Γραμματέα. 

6. Την υπογραφή πράξεων με τις οποίες τίθενται έγ¬ 
γραφα της αρμοδιότητάς τους στο Αρχείο. 

7. Την υπογραφή τηλεγραφημάτων πληροφοριακού και 
προπαρασκευαστικού περιεχομένου που αποστέλλονται 
στο εσωτερικό και εξωτερικό. 

8. Την έκδοση εγκυκλίων. 

9. Την αξιολόγηση των Προϊσταμένων Τμημάτων. 

10. Τις πράξεις μετακίνησης των υπαλλήλων μέσα στην 
ίδια τους τη Δ/νση. 

β. Ειδικότερα: 

Στους Προϊσταμένους των Διευθύνσεων Εφαρμογής και 
Εκταμιεύσεων (ΕΤΠΑ) και Ειδικών Προγρ/των ΕΟΚ ή 
στους νόμιμους αναπληρωτές τους. 

1. Τα έγγραφα προς το Υπουργείο Οικονομικών για την 
κατανομή στους δικαιούχους των κονδυλίων που μεταβι¬ 
βάζονται στη χώρα μας από τον προϋπολογισμό της ΕΟΚ 
στα πλαίσια της χρηματοδότησης προγραμμάτων και έρ¬ 
γων από το Ευρωπαϊκό Ταμείο Περιφερειακής Ανάπτυξης, 
την Ειδική Γραμμή 551 του Κοινοτικού Προϋπολογισμού 
και τα προγράμματα Τεχνικής Βοήθειας για την εφαρμογή 
των νέων Διαρθρωτικών Κανονισμών της ΕΟΚ. 

2. Τα έγγραφα για την υποβολή αιτήσεων έγκρισης της 
χρηματοδότησης προγραμμάτων και έργων από το Ταμείο 
Περιφερειακής Ανάπτυξης της ΕΟΚ, την υποβολή στοι¬ 
χείων και εκθέσεων προόδου, καθώς και την υποβολή αι¬ 
τήσεων εκταμιεύσεων των οφειλομένων προς τη χώρα πο¬ 
σών από την εφαρμογή των παραπάνω προγραμμάτων και 
έργων. 

Στον Προϊστάμενο της Διεύθυνσης Δημοσίων Επενδύ¬ 
σεων ή στο νόμιμο αναπληρωτή του τα έγγραφα που ανα- 
φέρονται στα παρακάτω θέματα: 

1. Χρηματοδοτήσεων όλων των Συλλογικών Αποφά¬ 
σεων του Προγράμματος Δημοσίων Επενδύσεων, που 
ενεργούνται στα πλαίσια αφ’ ενός μεν των εγκεκριμένων 
υπό του Υπουργού Εθνικής Οικονομίας ορίων Πιστώσεων 
και Πληρωμών για κάθε τομέα του Προγράμματος και αφ’ 
ετέρου του κατά μήνα καθοριζόμενου υπό του Υπουρ¬ 
γείου Οικονομικών ύψους Πληρωμών. 

2. Χρηματοδοτήσεων (κατανομών) των εγκεκριμένων 
ορίων πληρωμών του Τομέα Νομαρχιακά Προγράμματα. 

3. Χρηματοδοτήσεων από συνεισφορές τρίτων για την 
εκτέλεση έργων του Προγράμματος Δημοσίων Επενδύ¬ 
σεων για όλους τους φορείς. 

4. Εντολών μεταφοράς των εσόδων Δημοσίων Επενδύ¬ 


σεων από τους ειδικούς υπολογαριασμούς που τηρούνται 
στην Τράπεζα της Ελλάδας, στο λογαριασμό «Ε.Δ. Συγκέ¬ 
ντρωση Εισπράξεων και Πληρωμών». 

Ε. Στους Προϊσταμένους Τ μημάτων και Αυτοτελών Γ ρα¬ 
φείων ή στους νόμιμους αυτών αναπληρωτές: 

α. Γενικά 

1. Την υπογραφή προπαρασκευαστικών, διαβιβαστικών 
και υπομνηστικών εγγράφων, ως και εκείνων που ενημε¬ 
ρώνουν τους ενδιαφερόμενους για την πορεία των υποθέ- 
σεών τους και που δεν αφορούν γενικότερα τη Διεύθυνση. 

2. Την υπογραφή εγγράφων με τα οποία διαβιβάζονται 
για επίδοση κάθε είδους έγγραφα ή δικογραφία, ως και 
εκείνα με τα οποία επιστρέφονται ή αναζητούνται αλληλο¬ 
γραφίες για θέματα της αρμοδιότητάς τους. 

3. Την έκδοση πράξεων με τις οποίες τίθενται έγγραφα 
της αρμοδιότητάς τους στο Αρχείο. 

4. Την υπογραφή βεβαιώσεων για την ακρίβεια της αντι¬ 
γραφής των εγγράφων κοινών και εμπιστευτικών, κρυπτο- 
γραφημένων και αποκρυπτογραφημένων και τηλεγραφη¬ 
μάτων της αρμοδιότητάς τους. 

5. Την υπογραφή ανακοίνωσης ή κοινοποίησης υπουρ¬ 
γικών αποφάσεων και των σε εκτέλεση αυτών εγγράφων 
της αρμοδιότητάς τους. 

6. Την υπογραφή απαντήσεων σε αναφορές, έγγραφα 
πολιτών, Υπηρεσιών, Νομικών Προσώπων, σε θέματα για 
τα οποία έχει λάβει θέση η Υπηρεσία πλην αναφορών πα¬ 
ραπόνων. 

7. Την υπογραφή εγγράφων με τα οποία ζητούνται διά¬ 
φορα στοιχεία και πληροφορίες της αρμοδιότητάς τους. 

8. Την υπογραφή περιλήψεων αποφάσεων και πράξεων 
που δημοσιεύονται στην Εφημερίδα της Κυβερνήσεως. 

9. Την έκδοση Πιστοποιητικών και βεβαιώσεων σε θέ¬ 
ματα που σύμφωνα με το νόμο μπορούν να βεβαιωθούν 
από τα στοιχεία που τηρούνται στην Υπηρεσία. 

β. Ειδικότερα: 

Στον Προϊστάμενο του Τμήματος Προϋπολογισμού και 
Οικονομικής Παρακολούθησης της Διεύθυνσης Δημοσίων 
Επενδύσεων, ή το νόμιμο αναπληρωτή του τη θεώρηση 
των εντολών που αφορούν δαπάνες εξωτερικού του Προ¬ 
γράμματος Δημοσίων Επενδύσεων. 

II. Ορίζουμε όπως: 

1. Τα έγγραφα που υπογράφονται «Με εντολή Αναπλη¬ 
ρωτή Υπουργού» από τους Γ ενικούς Γ ραμματείς ΥΠΕΘΟ, 
Επενδύσεων και Ανάπτυξης, από τους προαναφερθέντες 
Προϊσταμένους Γενικών Δ/νσεων και τους λοιπούς Προϊ¬ 
σταμένους που αναφέρονται σε γενικότερης σημασίας 
θέματα, θα κοινοποιούνται σε αντίγραφο στο Γραφείο 
μας. 

2. Οι εξουσιοδοτούμενοι μπορούν με έγγραφη επαρκή 
αιτιολόγηση να υποβάλλουν στο αμέσως ανώτερο κλιμά¬ 
κιο για υπογραφή έγγραφα, πράξεις ή γενικά αποφάσεις 
που πρέπει να εκδοθούν από αυτό. Το αμέσως ανώτερο 
κλιμάκιο αποφασίζει σχετικά. 

3. Όταν απουσιάζουν ή κωλύονται για οποιοδήποτε 
λόγο οι Προϊστάμενοι των Γ ενικών Δ/νσεων οι αρμοδιότη¬ 
τες αυτών ασκούνται από τους αρμόδιους Γ ενικούς Γ ραμ¬ 
ματείς. 

4. Όταν απουσιάζει ή κωλύεται για οποιοδήποτε λόγο ο 
Προϊστάμενος Διεύθυνσης οι αρμοδιότητες αυτού ασκού¬ 
νται από το νόμιμο αναπληρωτή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1994 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΡΩΜΑΙΟΣ 
-♦- 

Αριθ. 57103/ΔΙΟΕ/1050 (2) 

Μεταβίβαση δικαιώματος υπογραφής στους Γενικούς 
Γραμματείς ΥΠΕΘΟ και Διακρατικών Οικονομικών Σχέ¬ 
σεων (ΔΟΣ), στους Προϊσταμένους Γενικών Δ/νσεων, 
στους Προϊσταμένους Δ/νσεων και Τμημάτων του 
Υπουργείου Εθνικής Οικονομίας να υπογράφουν «Με 
εντολή Υφυπουργού». 

Ο ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά 
Όργανα» και ειδικότερα του άρθρου 29 και 29Α, το οποίο 
προστέθηκε με το άρθρο 27 του Ν. 2081 /1992 και το γε¬ 
γονός ότι, από τις διατάξεις της απόφασης αυτής, δεν 
προκαλείται δαπάνη σε βάρος του κρατικού προϋπολογι¬ 
σμού. 

β. Του Ν. 2085/92 «Ρύθμιση θεμάτων οργάνωσης, λει¬ 
τουργίας και προσωπικού της Δημόσιας Διοίκησης και άλ¬ 
λες διατάξεις» (Α' 170). 

γ. Του Ν. 2190/94 «Σύσταση ανεξάρτητης αρχής για την 
επιλογή προσωπικού και ρύθμιση θεμάτων διοίκησης» (Α' 
28). 

δ. Του Ν. 2166/93 «Κίνητρα Ανάπτυξης Επιχειρήσεων, 
διαρρυθμίσεις στην έμμεση και άμεση φορολογία και άλ¬ 
λες διατάξεις» (Α' 137), άρθρο 27 παρ. 9 και 11. 

ε. Του Π.Δ. 91/94 «Διορισμός Υπουργού και Αναπλη¬ 
ρωτή Υπουργού» (Α’ 68) και την αριθ. 594/93 απόφαση 
του Πρωθυπουργού «Σύσταοη^εσσάρων (4) θέσεων Ανα¬ 
πληρωτών Υπουργών με ταυτόχρονη κατάρτιση ισάριθμων 
θέσεων Υφυπουργών» (Α’ 826). 

στ. Του Π.Δ. 183/94 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 120/τ.Α’/1994). 

ζ. Του Π.Δ. 138/90 «Οργανισμός του Υπουργείου Εθνι¬ 
κής Οικονομίας» (Α’ 55). 

2. Την με αριθμ. 69800/ΔΙΟΕ 1042/30.9.93 (ΦΕΚ 
778/τ.Β’/1993) κοινή απόφαση των Υπουργών Προε¬ 
δρίας της Κυβέρνησης, Εθνικής Οικονομίας και Οικονομι¬ 
κών «Διάρθρωση της Γεν. Διεύθυνσης Συντονισμού Υπη¬ 
ρεσιών Εξωτερικού του Υπουργείου Εθνικής Οικονο¬ 
μίας». 

3. Την αριθμ. 29791/14.7.1994 κοινή απόφαση του 
Πρωθυπουργού και του Υπουργού Εθνικής Οικονομίας 
«Καθορισμός αρμοδιοτήτων του Υφυπουργού Εθνικής Οι¬ 
κονομίας» (ΦΕΚ 550/Β/15.7.1994). 

4. Την ανάγκη να διασφαλισθεί η εύρυθμη και αποδο¬ 
τική λειτουργία των Υπηρεσιών του Υπουργείου Εθνικής 
Οικονομίας, επί των οποίων ασκούμε αρμοδιότητες, κα¬ 
θώς και η ταχεία διεκπεραίωση των υποθέσεων που έχουν 
ανατεθεί σ’ αυτές, αποφασίζουμε: 

I. Μεταβιβάζουμε στους Γενικούς Γραμματείς ΥΠΕΘΟ 
και ΔΟΣ, στους Προϊσταμένους Γενικών Δ/νσεων, Δ/ 
νσεων και Τμημάτων του Υπουργείου Εθνικής Οικονομίας 
το δικαίωμα να υπογράφουν «Με εντολή Υφυπουργού» τις 


πιο κάτω πράξεις: 

Α. Στο Γενικό Γραμματέα του Υπουργείου Εθνικής Οι¬ 
κονομίας πέρα από τις αρμοδιότητες που καθορίζονται 
από το άρθρο 25 του Ν. 1558/85 μεταβιβάζουμε το δικαί¬ 
ωμα να υπογράφει «Με εντολή Υφυπουργού» πς πράξεις 
αρμοδιότητας των κατωτέρω Διευθύνσεων: 

α) της Γενικής Δ/νσης Εξωτερικών Οικονομικών και 
Εμπορικών Σχέσεων 

- Πολιτικής Εξωτερικού Εμπορίου. 

- Διαδικασιών Εξωτερικού Εμπορίου. 

- Σχέσεων με τις χώρες του ΟΟΣΑ - Ν. Αφρικής και τις 
Οικονομικά Ανεπτυγμένες χώρες της Ασίας. 

- Σχέσεων με τις χώρες της Α. Ευρώπης και Βαλκανικές 
χώρες. 

- Σχέσεων με τις χώρες της Μ. Ανατολής και τις Οικονο¬ 
μικά Αναπτυσσόμενες χώρες της Ασίας, Αφρικής και Λ. 
Αμερικής. 

β) της Γ ενικής Δ/νσης Συντονισμού Υπηρεσιών Εξωτε¬ 
ρικού 

-Α’ 

-Β’ 

καθώς και της Δ/νσης Διεθνών Οικονομικών Οργανισμών 
της Γ ενικής Γ ραμματείας Σχέσεων με Ευρωπαϊκές Κοινό¬ 
τητες και Διεθνείς Οργανισμούς. 

1. Σύνθεση και συγκρότηση Συμβουλίων και Επιτροπών 
όπου δεν είναι ευθέως ορισμένη και εφόσον δεν μετέχει 
Υπουργός ή Αναπληρωτής Υπουργός ή Υφυπουργός. 

2. Ορισμό εκπροσώπων του Υπουργείου σε Συμβούλια 
και Επιτροπές άλλων Δημόσιων Υπηρεσιών και Οργανι¬ 
σμών. 

3. Την υπογραφή αποφάσεων συγκρότησης ενδοϋπη- 
ρεσιακών Επιτροπών και Ομάδων Εργασίας, για την επί¬ 
τευξη καλύτερου συντονισμού των διαφόρων δρατηριοτή- 
των των παραπάνω Δ/νσεων καθώς και για την διεξαγωγή 
συγκεκριμένων ερευνητικών εργασιών. 

4. Ερωτήματα και αποφάσεις για τη χορήγηση αδειών 
χωρίς αποδοχές, καθώς και τη χορήγηση κανονικών 
αδειών πλην αναρρωτικών στους Προϊσταμένους Γ ενικών Δ/ 
νσεων. 

5. Πειθαρχικές αποφάσεις και πράξεις πειθαρχικής δια¬ 
δικασίας. 

Β. Στο Γ ενικό Γ ραμματέα της Γ ενικής Γ ραμματείας Δια¬ 
κρατικών Οικονομικών Σχέσεων (ΔΟΣ) μεταβιβάζουμε το 
δικαίωμα να υπογράφει «Με εντολή Υφυπουργού» τις 
πράξεις αρμοδιότητας των κατωτέρω Δ/νσεων. 

α) της Γενικής Δ/νσης Εξωτερικών Οικονομικών και 
Εμπορικών Σχέσεων 

-Πολιτικής Εξωτερικού Εμπορίου. 

-Διαδικασιών Εξωτερικού Εμπορίου. 

- Σχέσεων με τις χώρες του ΟΟΣΑ - Ν. Αφρικής και τις 
Οικονομικά Ανεπτυγμένες χώρες της Ασίας. 

- Σχέσεων με τις χώρες της Α. Ευρώπης και Βαλκανικές 
χώρες. 

- Σχέσεων με τις χώρες της Μ. Ανατολής και τις Οικονο¬ 
μικά Αναπτυσσόμενες χώρες της Ασίας, Αφρικής και Λ. 
Αμερικής. 

β) της Γενικής Δ/νσης Συντονισμού Υπηρεσιών Εξωτε¬ 
ρικού 

-Α’ 

-Β’ 

καθώς και της Δ/νσης Διεθνών Οικονομικών Οργανισμών 
της Γ ενικής Γ ραμματείας Σχέσεων με Ευρωπαϊκές Κοινό- 

τητες και Διεθνείς Οργανισμούς. 

1. Την παροχή οδηγιών οτις ανωτέρω Υπηρεσιακές Μο¬ 
νάδες για τη μεθόδευση και το συντονισμό της κοινής 
δραστηριότητας αυτών, με σκοπό την αποτελεσματική 
εφαρμογή της Κυβερνητικής Πολιτικής και την εύρυθμη 
λειτουργία τους. 

2. Την υπογρδφή αποφάσεων και εγγράφων προς τους 
Υπηρεσιακούς παράγοντες των ανωτέρω Υπηρεσιών, που 
αποσκοπούν στην εκπόνηση, σχεδιασμό, προγραμματι¬ 
σμό και έλεγχο βραχυχρόνιων και μακροχρόνιων προγραμ¬ 
μάτων των Μονάδων αυτών, μέσα στα πλαίσια της υλοποί¬ 
ησης της Κυβερνητικής Πολιτικής. 

3. Την υπογραφή απαντήσεων στις αιτήσεις επανεξέτα¬ 
σης ή αναφορές παραπόνων ή καταγγελίες πολιτών ή νο¬ 
μικών προσώπων κατά ενεργειών ή παραλείψεων των Ορ¬ 
γάνων των παραπάνω Υπηρεσιακών Μονάδων. 

4. Την υπογραφή των πράξεων που εκδίδονται με τη σύ¬ 
μπραξη και άλλων Υπουργών εφόσον αυτές δεν υπογρά¬ 
φονται από τους Υπουργούς, αλλά ύστερα από εξουσιο¬ 
δότησή τους από τους Γενικούς Γραμματείς των οικείων 
Υπουργείων. 

5. Τα θέματα προσωπικού των Οργανισμών που επο¬ 
πτεύονται από το Υπουργείο μας (ΟΠΕ, ΔΕΘ, ΟΑΕΠ). 

6. Τς μετακινήσεις των υπαλλήλων εντός των Δ/νσεων 
αρμοδιότητάς του. 

7. Τις εγκρίσεις, τροποποιήσεις, απορρίψεις εξαγωγής 
εγχώριων προϊόντων καθώς και η ενέργεια παντός συνα¬ 
φούς θέματος για αξίες από 100.000.001 δρχ. μέχρι 
300.000.000 δρχ. 

8. Τις εγκρίσεις επανεξαγωγής προϊόντων αλλοδαπής 
προέλευσης, τροποποιήσεις ή απορρίψεις για αξίες από 
100.000.001 μέχρι 300.000.000 δρχ. 

9. Τις εγκρίσεις εξαγωγής δειγμάτων ή εκθεμάτων εγ¬ 
χώριων προϊόντων χωρίς συναλλαγματικές διατυπώσεις, 
για δειγματισμό ή έκθεση σε εκθέσεις εξωτερικού από 
Ελληνικές Επιχειρήσεις ή εμπόρους που ενδιαφέρονται 
για την προβολή των προϊόντων τους στις ξένες αγορές 
καθώς και εγχώριων προϊόντων χωρίς συναλλαγματικές 
διατυπώσεις για έλεγχο δοκιμής καλής λειτουργίας μηχα¬ 
νημάτων που πρόκειται να παραγγελθούν στο εξωτερικό ή 
για έλεγχο ποιοτικό, αντοχή κ.λπ. από οίκους του εξωτερι¬ 
κού για ποσά άνω των 10.000.000 δρχ. 

10. Τις εγκρίσεις και απορρίψεις εξαγωγής εγχώριων 
προϊόντων που αποστέλλονται χωρίς συναλλαγματικές 
διατυπώσεις στο εξωτερικό ως δώρα κ.λπ. για ποσά άνω 
των 5.000.000 δρχ. 

11. Τις εγκρίσεις και απορρίψεις επανεξαγωγής προϊό¬ 
ντων αλλοδαπής προέλευσης που αποστέλλονται ως 
δώρα για ποσά 6.000.000 και άνω. 

12. Τις εγκρίσεις εξαγωγής εγχώριων προϊόντων χωρίς 
συναλλαγματικές διατυπώσεις για επεξεργασία κ.λπ. και 
επανεισαγωγή για ποσά από 100.000.001 μέχρι 
300.000.000 δρχ. 

13. Τις εγκρίσεις ή απορρίψεις επανεξαγωγής προϊό¬ 
ντων αλλοδαπής προέλευσης χωρίς συναλλαγματικές δια¬ 
τυπώσεις εφόσον εισήχθησαν επίσης χωρίς συναλλαγμα¬ 
τικές διατυπώσεις και δεν διατέθηκε συνάλλαγμα για την 
εισαγωγή τους, ούτε διακανονίσθηκε η αξία τους από 
100.000.001 μέχρι 300.000.000 δρχ. 

14. Τις παρατάξεις των εγκρίσεων των παραγράφων 7, 
8, 9, 10, 11, 12 και 13 μέχρι ένα έτος. 

15. Τα έγγραφα με τα αποτελέσματα των διαπραγμα¬ 


τεύσεων για επίτευξη αντισταθμιστικών οφελών. 

16. Τα έγγραφα σχετικά με την κατάρτιση συμβολαίων 
αγοράς Ελληνικών προϊόντων. 

17. Την επιβολή προστίμου για αξίας εισαγωγής - εξα¬ 
γωγής από δραχμές 50.000.000 και άνω. 

18. Τα έγγραφα που αναφέρονται σε θέματα διοικητι¬ 
κής και οικονομικής εποπτείας, οργάνωσης, ελέγχου λει¬ 
τουργίας και απόδοσης των Γραφείων Εμπορικών Συμ¬ 
βούλων και Ακολούθων. 

19. Τις αποφάσεις έκδοσης χρηματικών ενταλμάτων 
προπληρωμής. 

20. Τα έγγραφα παραπομπής των εξαγωγέων στο Πει¬ 
θαρχικό Συμβούλιο Εξαγωγικού Εμπορίου. 

21. Τις συνεισφορές προς τους Διεθνείς Οργανι¬ 
σμούς. 

22. Τις αποφάσεις που σχετίζονται με τα Προγράμματα 
υποτροφιών. 

23. Τα θέματα που αφορούν θέσεις και πολιτική στους 
Διεθνείς Οργανισμούς. 

24. Τις αποφάσεις ανάληψης υποχρεώσεων και αποφά¬ 
σεις καταβολής εισφορών και συμμετοχής στις δαπάνες 
διεθνών οικονομικών σχέσεων και Οργανισμών. 

Γ. Στον Προϊστάμενο της Γενικής Διεύθυνσης Εξωτερι¬ 
κών Οικονομικών και Εμπορικών Σχέσεων μεταβιβάζουμε 
το δικαίωμα να υπογράφει «Με εντολή Υφυπουργού» για 
τις πιο κάτω πράξεις και έγγραφα αρμοδιότητας των Δ/ 
νσεων: 

- Πολιτικής Εξωτερικού Εμπορίου. 

-Διαδικασιών Εξωτερικού Εμπορίου. 

- Σχέσεων με τις χώρες του ΟΟΣΑ - Ν. Αφρικής και τις 
οικονομικά Ανεπτυγμένες χώρες της Ασίας. 

- Σχέσεων με τις χώρες της Α. Ευρώπης και Βαλκανικές 
χώρες. 

- Σχέσεων με τις χώρες της Μ. Ανατολής και τις Οικονο¬ 
μικά Αναπτυσσόμενες χώρες της Ασίας, Αφρικής και Λ. 
Αμερικής. 

καθώς και στον Προ1<!!&&μΐ£νό της Γ ενικής Δ/νσης Συντονι¬ 
σμού Υπηρεσιών Εξωτερικού των Δ/νσεων: 

-Α’ 

-Β’ 

1. Τον προγραμματισμό των δραστηριοτήτων και το συ¬ 
ντονισμό της λειτουργίας των μονάδων που υπάγονται σ’ 
αυτόν, καθώς και την αξιολόγηση του κόστους και της 
ποιότητας των αποτελεσμάτων τους. 

2. Την εξειδίκευση, συγκριτική ανάλυση και αξιολόγηση 
της ακολουθούμενης πολιτικής στο χώρο ευθύνης τους 
και τη διατύπωση εναλλακτικών προτάσεων και εισηγή¬ 
σεων προς τα υπερκείμενα όργανα. 

3. Την εξασφάλιση συνεργασίας και συντονισμού με 
άλλα Υπουργεία και λοιπούς φορείς του δημόσιου τομέα. 

4. Την αξιολόγηση των Προϊσταμένων των Διευθύνσεων 
και την εκτίμηση, με ειδική σημείωση, της αξιολόγησης 
από τους τελευταίους των Προϊσταμένων των Τμημάτων, 
καθώς και την αξιοποίηση και ανάπτυξη του υπηρετούντος 
προσωπικού. 

5. Την προσυπογραφή όλων των εγγράφων που θα υπο¬ 
γράφονται από υπερκείμενα όργανα. 

6. Την υπογραφή εγγράφων αρμοδιότητας Δ/ντού, 
εφόσον συμπράττουν πάνω σ’ αυτά περισσότερες Δ/ 
νσεις. 

Ειδικότερα: 

Στον Προϊστάμενο της Γ ενικής Δ/νσης Εξωτερικών Οι- 

κονομικών και Εμπορικών Σχέσεων τις πιο κάτω πράξεις 
και έγγραφα αρμοδιότητας των Δ/νσεων: 

- Πολιτικής Εξωτερικού Εμπορίου. 

- Διαδικασιών Εξωτερικού Εμπορίου. 

- Σχέσεων με τις χώρες του ΟΟΣΑ - Ν. Αφρικής και τις 
Οικονομικά Ανεπτυγμένες χώρες της Ασίας. 

- Σχέσεων με τις χώρες της Α. Ευρώπης και Βαλκανικές 
χώρες. 

- Σχέσεων με τις χώρες της Μ. Ανατολής και τις Οικονο- 
μικφ Αναπτυσσόμενες χώρες της Ασίας, Αφρικής και Λ. 
Αμερικής. 

1. Τις εγκρίσεις, τροποποιήσεις, απορρίψεις εξαγωγής 
εγχώριων προϊόντων καθώς και η ενέργεια παντός συνα¬ 
φούς θέματος από 50.000.001 μέχρι 100.000.000 δρχ. 

2. Τις εγκρίσεις επανεξαγωγής προϊόντων αλλοδαπής 
προέλευσης, τροποποιήσεις ή απορρίψεις για αξίες από 
40.000.001 δρχ. μέχρι 100.000.000 δρχ. 

3. Τις εγκρίσεις εξαγωγής δειγμάτων ή εκθεμάτων εγ¬ 
χώριων προϊόντων χωρίς συναλλαγματικές διατυπώσεις, 
για δειγματισμό ή έκθεση σε εκθέσεις εξωτερικού από 
Ελληνικές επιχειρήσεις ή εμπόρους που ενδιαφέρονται 
για την προβολή των προϊόντων τους στις ξένες αγορές 
καθώς και εγχώριων προϊόντων χωρίς συναλλαγματικές 
διατυπώσεις, για έλεγχο δοκιμής καλής λειτουργίας μηχα¬ 
νημάτων που πρόκειται να παραγγελθούν στο εξωτερικό ή 
για έλεγχο ποιοτικό, αντοχή κ.λπ. από οίκους του εξωτερι¬ 
κού για ποσά από 5.000.001 μέχρι 10.000.000 δρχ. 

4. Τις εγκρίσεις και απορρίψεις εξαγωγής εγχώριων 
προϊόντων που αποστέλλονται χωρίς συναλλαγματικές 
διατυπώσεις στο εξωτερικό ως δώρα κ.λπ. για ποσά από 
3.000.001 μέχρι 5.000.000 δρχ. 

5. Τις εγκρίσεις και απορρίψεις επανεξαγωγής προϊό¬ 
ντων αλλοδαπής προέλευσης που αποστέλλονται ως 
δώρα για ποσά από 1.000.001 μέχρι 6.000.000 δρχ. 

6. Τις εγκρίσεις εξαγωγής εγχώριων προϊόντων χωρίς 
συναλλαγματικές διατυπώσεις γία επεξεργασία κ.λπ. και 
επανεισαγωγή για ποσά από 40.000.001 μέχρι 
100.000.000 δρχ. 

7. Τις εγκρίσεις ή απορρίψεις επανεξαγωγής προϊόντων 
αλλοδαπής προέλευσης χωρίς συναλλαγματικές διατυπώ¬ 
σεις εφόσον εισήχθησαν επίσης χωρίς συναλλαγματικές 
διατυπώσεις και δεν διατέθηκε συνάλλαγμα για την εισα¬ 
γωγή τους, ούτε διακανονίσθηκε η αξία τους από 
40.000.001 μέχρι 100.000.000 δρχ. 

8. Τις παρατάσεις των εγκρίσεων των παραγράφων 1,2, 
3, 4, 5, 6 και 7 μέχρι ένα έτος. 

9. Την επιβολή προστίμου για αξία εισαγωγής - εξαγω¬ 
γής από 20.000.001 μέχρι 50.000.000 δρχ. 

10. Τον ορισμό του αρμοδίου υπαλλήλου της Δ/νσης 
Διαδικασιών Εξωτερικού Εμπορίου για την υπογραφή από 
αυτόν των αδειών που χορηγούνται στο Ε.Β.Ε. Θεσσαλο¬ 
νίκης. 

Στον Προϊστάμενο της Γενικής Δ/νσης Συντονισμού 
Υπηρεσιών Εξωτερικού τις πιο κάτω πράξεις και έγγραφα 
αρμοδιότητας των Δ/νσεων: 

-Α’ 

-Β’ 

1. Τα διάφορα έγγραφα προς τα Γραφεία των Εμπορι¬ 
κών Συμβούλων και Ακολούθων που αφορούν έρευνα αγο¬ 
ράς και γενικά την προώθηση των προϊόντων μας στο εξω¬ 
τερικό. 

2. Τον ορισμό Διευθυντών των περιπτέρων της επισή¬ 


μου συμμετοχής της χώρας μας σε Διεθνείς Εκθέσεις. 

3. Την υπογραφή εγκριτικών αποφάσεων για την απο¬ 
στολή εμβασμάτων στο εξωτερικό για την κάλυψη δαπα¬ 
νών για τη συμμετοχή της Ελλάδος σε Διεθνείς Εκθέσεις 
του εξωτερικού και την εν γένει προβολή των ελληνικών 
προϊόντων στο εξωτερικό. 

4. Τον ορισμό υπολόγου διαχειριστή των ανωτέρω εμβα¬ 
σμάτων. 

Δ. Στους Προϊσταμένους των Δ/νσεων ή στους νόμι¬ 
μους αναπληρωτές τους μεταβιβάζουμε το δικαίωμα της 
υπογραφής «Με εντολή Υφυπουργού» για τις πιο κάτω 
πράξεις και έγγραφα αρμοδιότητάς τους. 

α. Γενικά 

1. Τις πράξεις μετακίνησης των υπαλλήλων μέσα στην 
ίδια τους τη Δ/νση. 

2. Την υπογραφή απαντήσεων σε αιτήσεις, υπομνήματα 
ή αναφορές παραπόνων πολιτών. 

3. Την υπογραφή προπαρασκευαστικών, διαβιβαστικών 
και υπομνηστικών εγγράφων της αρμοδιότητάς τους. 

4. Την υπογραφή αποφάσεων συγκρότησης Επιτροπών 
εκκαθάρισης των αρχείων της Δ/νσής τους. 

5. Την υπογραφή εγγράφων με τα οποία ζητούνται ή πα¬ 
ρέχονται πληροφορίες για την ορθή εφαρογή των Νόμων. 

6. Την υπογραφή εγγράφων και κάθε άλλης πράξεως 
που αφορά σε θέματα για τα οποία έχει παρασχεθεί κατ’ 
αρχήν έγκρισή μας ή έγκριση του Γενικού Γραμματέα. 

7. Την υπογραφή πράξεων με τις οποίες τίθενται έγ¬ 
γραφα της αρμοδιότητάς τους στο αρχείο. 

8. Την υπογραφή τηλεγραφημάτων πληροφοριακού και 
προπαρασκευαστικού περιεχομένου που αποστέλλονται 
στο εσωτερικό και εξωτερικό. 

9. Την έκδοση εγκυκλίων. 

10. Την αξιολόγηση Προϊσταμένων Τμημάτων. 

β. Ειδικότερα: 

Στον Προϊστάμενο της Δ/νσης Διαδικασιών Εξωτερικού 
Εμπορίου ή το νόμιμο Αναπληρωτή του. 

1. Τις άδειες για την εισαγωγή ειδών που τελούν σε κα¬ 
θεστώς ποσοτικού ορίου καθώς και τις άδειες για την εξα¬ 
γωγή ειδών προς τελειοποίηση και επανεισαγωγή (παθη¬ 
τική τελειοποίηση). 

2. Τις πράξεις για την αντιμετώπιση θεμάτων που ανα¬ 
κύπτουν κατά τα διάφορα στάδια εκτέλεσης των εισαγω¬ 
γών και των εξαγωγών - επαναεξαγωγών, που αναφέρο- 
νται στις ΚΥΑ 7900/79, 5362/90, 6340/Ε3/8540/92 και 
την 6234/Ε3/9429/93 αποφάσεις Υφυπουργού Εθνικής 
Οικονομίας. 

3. Την επιβολή προστίμου για αξία εισαγωγής μέχρι 
20.000.000 δρχ. 

4. Τις εγκρίσεις, τροποποιήσεις, απορρίψεις, εξαγωγής 
εγχώριων προϊόντων καθώς και η ενέργεια παντός συνα¬ 
φούς θέματος για ποσά έως 6.000.001 μέχρι 50.000.000 
δρχ. 

5. Τις εγκρίσεις επανεξαγωγής προϊόντων αλλοδαπής 
προέλευσης, τροποποιήσεις, ή απορρίψεις για αξίες από 
6.000.001 μέχρι 40.000.000 δρχ. 

6. Τις εγκρίσεις εξαγωγής δειγμάτων ή εκθεμάτων εγ¬ 
χώριων προϊόντων χωρίς συναλλαγματικές διατυπώσεις 
για δειγματισμό ή έκθεση σε εκθέσεις εξωτερικού από ελ¬ 
ληνικές επιχειρήσεις ή εμπόρους που ενδιαφέρονται για 
την προβολή των προϊόντων τους στις ξένες αγορές, κα¬ 
θώς και εγχώριων προϊόντων χωρίς συν/κές διατυπώσεις, 
για έλεγχο δοκιμής καλής λειτουργίας μηχανημάτων που 

πρόκειται να παραγγελθούν στο εξωτερικό ή για έλεγχο 
ποιοτικό, αντοχή κ.λπ. από οίκους του εξωτερικού γις 
ποσά μέχρι 5.000.000 δρχ. 

7. Τις εγκρίσεις και απορρίψεις επανεξαγωγής προϊό¬ 
ντων αλλοδαπής προέλευσης που αποστέλλονται ως 
δώρα για ποσά μέχρι 1.000.000 δρχ. 

8. Τις εγκρίσεις και απορρίψεις εξαγωγής εγχωρίων 
προϊόντων που αποστέλλονται χωρίς συναλλαγματικές 
διατυπώσεις στο εξωτερικό ως δώρα κ.λπ. για ποσά μέχρι 
3.000.000 δρχ. 

9. Τις εγκρίσεις εξαγωγής εγχωρίων προϊόντων χωρίς 
συν/κές διατυπώσεις για επεξεργασία κ.λπ. και επανεισα- 
γωγή για ποσά μέχρι 40.000.000 δρχ. 

10. Τις εγκρίσεις ή απορρίψεις επανεξαγωγής προϊό¬ 
ντων αλλοδαπής προέλευσης χωρίς συν/κές διατυπώσεις, 
εψόσον εισήχθησαν επίσης χωρίς συν/κές διατυπώσεις 
και δεν διατέθηκε συνάλλαγμα για την εισαγωγή τους, 
ούτε διακανονίσθηκε η αξία τους για ποσά μέχρι 
40.000.000 δρχ. 

11. Τις παρατάσεις των εγκρίσεων των παραπάνω πα¬ 
ραγράφων 4, 5, 6, 7, 8, 9 και 10. 

12. Τη χορήγηση πιστοποιητικών αντιγράφων εγκρί¬ 
σεων, απορρίψεων ή αιτήσεων επί περιπτώσεων εξαγω¬ 
γών, επανεξαγωγών και εισαγωγών. 

Ε. Στους Προϊσταμένους Τμημάτων ή στους νόμιμους 
αυτών αναπληρωτές: 

α. Γενικά 

1. Την υπογραφή προπαρασκευαστικών, διαβιβαστικών 
και υπομνηστικών εγγράφων, ως εκείνων που ενημερώ¬ 
νουν τους ενδιαφερομένους για την πορεία των υποθέ- 
σεών τους και που δεν αφορούν γενικότερα τη Δ/νση. 

2. Την υπογραφή εγγράφων με τα οποία διαβιβάζονται 
για επίδοση κάθε είδους έγγραφα ή δικογραφία, ως και 
εκείνα με τα οποία επιστρέφονται ή αναζητούνται αλληλο¬ 
γραφίες για θέματα της αρμοδιότητάς τους. 

3. Την έκδοση πράξων με τις οποίες τίθενται έγγραφα 
της αρμοδιότητάς τους στο αρχείο. 

4. Την υπογραφή βεβαιώσεων για την ακρίβεια της αντι¬ 
γραφής των εγγράφων κοινών και εμπιστευτικών κρυπτο- 
γραφημένων και αποκρυπτογραφημένων και τηλεγραφη¬ 
μάτων της αρμοδιότητάς τους. 

5. Την υπογραφή ανακοίνωσης ή κοινοποίησης υπουρ¬ 
γικών αποφάσεων και των σε εκτέλεση αυτών εγγράφων 
της αρμοδιότητάς τους. 

6. Την υπογραφή απαντήσεων σε αναφορές, έγγραφα 
πολιτών, Υπηρεσιών, Νομικών Προσώπων, σε θέματα για 
τα οποία έχει λάβει θέση η Υπηρεσία πλην αναφορών, πα¬ 
ραπόνων. 

7. Την υπογραφή εγγράφων με τα οποία ζητούνται διά¬ 
φορα στοιχεία και πληροφορίες της αρμοδιότητάς τους. 

8. Την υπογραφή περιλήψεων αποφάσεων και πράξεων 
που δημοσιεύονται στην Εφημερίδα της Κυβερνήσεως. 

9. Την έκδοση πιστοποιητικών και βεβαιώσεων σε θέ¬ 
ματα που σύμφωνα με το νόμο μπορούν να βεβαιωθούν 
από τα στοιχεία που τηρούνται στην Υπηρεσία. 

β. Ειδικότερα 

Στους Προϊσταμένους των Τμημάτων της Δ/νσης Διαδι¬ 
κασιών Εξωτερικού Εμπορίου: 

α. Στον Προϊστάμενο του Β' Τμήματος: 

Τα έγγραφα για τη στατιστική παρακολούθηση εισαγω¬ 
γής ειδών που χορηγούνται από το Ε.Β.Ε. Αθηνών. 

β) Στον Προϊστάμενο του Π Τμήματος. 


1. Τις εγκρίσεις εξαγωγής - επανεξαγωγής προϊόντων 
προέλευσης, τροποποιήσεις ή απορρίψεις για αξίες μέχρι 
6.000.000 δρχ. 

2. Παρατάσεις των ανωτέρω πράξεων (μία παρά¬ 
ταση). 

Στους Προϊσταμένους Τμημάτων των Δ/νσεων της Γενι¬ 
κής Δ/νσης Εξωτερικών Οικονομικώον και Εμπορικών 
Σχέσεων ή τους νόμιμους αναπληρωτές τους. 

1. Τα έγγραφα διαπιστωτικού περιεχομένου. Επι¬ 
στροφή εγγυήσεων καλής εκτέλεσης. 

2. Τις αποφάσεις πληρωμής μισθωμάτων που καταβάλ¬ 
λονται σε εκτέλεση σύμβασης μίσθωσης ανεξαρτήτως πο¬ 
σού. 

II. Ορίζουμε όπως: 

1. Τα έγγραφα που υπογράφονται «Με εντολή Υφυ¬ 
πουργού» από τους Γενικούς Γραμματείς ΥΠΕΘΟ και 
ΔΟΣ, από τους προαναφερθέντες Προϊσταμένους Γενι¬ 
κών Δ/νσεων και τους λοιπούς Προϊσταμένους που ανα- 
φέρονται σε γενικότερης σημασίας θέματα, θα κοινο¬ 
ποιούνται σε αντίγραφο στο Γραφείο μας. 

2. Τα έγγραφα που υπογράφονται από κάθε υπάλληλο, 
σύμφωνα με την παρεχόμενη από την απόφαση αυτή 
εξουσιοδότηση, δικαιούνται να υπογράφουν αντίστοιχα 
και οι ιεραρχικά Προϊστάμενοί τους. 

3. Οι εξουσιοδοτούμενοι μπορούν με έγγραφη επαρκή 
αιτιολόγηση να υποβάλλουν στο αμέσως ανώτερο κλιμά¬ 
κιο για υπογραφή έγγραφα, πράξεις ή γενικά αποφάσεις 
που πρέπει να εκδοθούν από αυτό. Το αμέσως ανώτερο 
κλιμάκιο αποφασίζει σχετικά. 

4. Όταν απουσιάζουν ή κωλύονται για οποιοδήποτε 
λόγο οι Προϊστάμενοι Γ ενικών Δ/νσεων οι αρμοδιότητες 
αυτών ασκούνται από τους αρμόδιους Γ ενικούς Γ ραμμα- 
τείς. 

5. Όταν απουσιάζει ή κωλύεται για οποιοδήποτε λόγο ο 
Προϊστάμενος Διεύθυνσης οι αρμοδιότητες αυτού ασκού¬ 
νται από τον αρχαιότερο. Τμπματάρχη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1994 

Ο ΥΦΥΠΟΥΡΓΟΣ 

•ΙΩΑΝΝΗΣ ΑΝΘΟΠΟΥΛΟΣ 
-♦- 

Αριθ. Ε/14383 (3) 

Ίδρυση Δημόσιων Ινστιτούτων Επαγγελματικής Κατάρτι¬ 
σης (Ι.Ε.Κ.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 4 και 5 του Ν. 2009/1992 
(ΦΕΚ 18 τ.Α') «Εθνικό Σύστημα Επαγγελματικής Εκπαί¬ 
δευσης και Κατάρτισης και άλλες διατάξεις». 

2. Τις διατάξεις του άρθρου 3 της αριθ. 121/25.5.92 
(ΦΕΚ 371 τ.Β') «Κανονισμός λειτουργίας του Οργανισμού 
Επαγγελματικής Εκπαίδευσης και Κατάρτισης (Ο.Ε.Ε.Κ.)» 
όπως τροποποιήθηκε και ισχύει. 

3. Τις αριθ. Φ3/Ε/279/93 (ΦΕΚ 39 τ.Β') και Φ1/Ε/ 
8536/93 (ΦΕΚ 729 τ.Β’) κοινές αποφάσεις Υπουργών Οι- 

κονομικών και Εθνικής Παιδείας και θρησκευμάτων 
«Ίδρυση ΙΈ.Κ. και αύξηση θέσεων προσ/κού). 

4. Τις αριθ. 2/18.1.94, 10/12.4.94 και 12/6.5.94 πρά¬ 
ξεις του Δ.Σ. του Ο.Ε.Ε.Κ. 

5. Την αριθ. 45615/21.7.94 (ΦΕΚ 567 τ.Β’) κοινή από¬ 
φαση Πρωθυπουργού και Υπουργού Εθνικής Παιδείας και 
θρησκευμάτων «Αρμοδιότητες Αν. Υπουργού ΥΠ.Ε.Π.Θ.». 

6. Το άρθρο 29 Α του Ν. 1558/85 (ΦΕΚ 137 τ.Α') που 
προστέθηκε με το άρθρο 27 του Ν. 2881/92 (ΦΕΚ 154 
τ.Α'). 

7. Το γεγονός ότι με την απόφαση αυτή για το τρέχον οι¬ 
κονομικό έτος προκαλείται δαπάνη σε βάρος του προϋπο¬ 
λογισμού α) του Υπουργείου Παιδείας δρχ. 10.200.000 
περίπου, β) του Υπουργείου Υγείας δρχ. 1.400.000, περί¬ 
που και γ) του Νομικού Προσώπου Δημοσίου Δικαίου «Ορ¬ 
γανισμός Επαγγελματικής Εκπαίδευσης και Κατάρτισης» 
δρχ. 200.000.000, εκ της οποίας εφάπαξ δαπάνη δρχ. 
135.000.000. Για κάθε ένα δε από τα επόμενα οικονομικά 
έτη δρχ. 37.000.000, δρχ. 5.000.000 δρχ. 135.000.000 
αντίστοιχα. 

Οι ανωτέρω δαπάνες που αφορούν το τρέχον οικονο¬ 
μικό έτος θα αντιμετωπισθούν για με τον Τακτικό Προϋπο¬ 
λογισμό από τον ειδικό φορέα 19 - 110 και ΚΑΕ 0311, 


0325, 0326, 0327, 0329, 0257, 0351, 0516 (δαπάνες 
ΥΠΕΠΘ), 15-400 ΚΑΕ 5168 (δαπάνες Υπουργείου 
Υγείας) και από τις πιστώσεις του προϋπολογισμού του 
Ο.Ε.Ε.Κ. (επιχορηγείται από τον Κρατικό Προϋπολογισμό) 
και ΚΑΕ 0863, 0889, 1831, 0832, 0833, 0841, 0842, 
0258α, 0238, 0237, 0212, 0267. 

Γ ια τα επόμενα οικονοκικά έτη η δαπάνη θα καλυφθεί 
με την αναγραφή σχετικών πιστώσεων στους αντίστοιχους 
ΚΑΕ των οικείων προϋπολογισμών, αποφασίζουμε: 

Ιδρύουμε Δημόσια Ινστιτούτα Επαγγελματικής Κατάρτι¬ 
σης (Ι.Ε.Κ.) ως εξής: 

1. Ινστιτούτο Επαγγελματικής Κατάρτισης Κιλκίς. 

2. Ινστιτούτο Επαγγελματικής Κατάρτισης Πύργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1994 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

